open-index/open-wikipedia-markdown huggingface dataset:
Kowingkatan Tagayo Ireland

**Kowingkatan Tagayo Ireland** (, [anˠ ˈgɔɾˠtˠa mˠoːɾˠ]) nopo nga iso timpu kosusahan ii nawayaan miampai koindalanan do kowingkatan, sakit om koundolihan id pulou dii masaan do toun1845 om 1849.:xv

Kowingkatan diti nopo nga mantad hawar:7 ii minamatai do tanom kentang id sorili do Eropah masaan do toun 1840-an. Bagas mantad korontumon do tanom di lobi akawas lolobi po id Ireland tu akawas kohontolon id iso per tolu mogigion id pulou dii nopo nga id sabab do etnik, ugama, politik, sosial om ekonomi miagal ko kopongonuan tana, songonuan ghaib tana mantad sanganu ii amu poingion id tana dii om pemaktuban Undang-Undang Bijirin mantad koporintaan Britain. Toinsanai sabab diti nopo nga minanakadai id kadaat diti id mogisuusuai taang miampai opitotos do nabanta id pibarasan sajara.

Kadaat diti nopo nga iso timpu di apangkal id sajara Ireland hinombo id timpu dii nopo nga soboogian mantad pogun mi'iso Pogun Beraja Bersatu Britain Raya om Ireland id toguang demografi, politik om koubasanan id pulou dii.Ahal diti nopo nga osorou tomod do mogigion id Ireland gisom do nokoimbulai mantad di nokosiliu kumaa popoingkawas sunduan montok do tinimungan-tinimungan ii monokodunf do pomusarahan nasionalisme id Ireland. Pionitan mantad mogigion id pulou dii Ireland miampai koporintaan ii momorinta id United Kingdom nopo nga amu osonong om mantad dii nakapaagau do pionitan mantad etnik om mazhab ugama (lolobi po mantad tinimungan Katolik Ireland miampai Anglikan Britain), miampai miopoingkawas do sentimen om tinggisaman  nasionalisme om republikanisme id Ireland miampai emigran tangabaal id sodu Amerika Syarikat.

## Sukuon

## Pautan liwan

* Maklumat mengenai Kebuluran ini daripada Arkib Negara Ireland
Spraoi

**Spraoi** (pron. "spree") nopo nga festival teater id wawayaan sompomogunan om muzik pomogunan ii koindalan solinaid do tolu tadau potiitikid Magus id bandar Waterford, Ireland. Karamayan nopo diti nga naanu o ngaran mantad do boros Ireland spraoi, toi ko' mamaamain. Koindalan o Spraoi Waterford diti potiitikid timpu talasu mantad po di 1992 gisom dinondo om iso abaabayan festival di taagayo id Waterford. Abaabayan gulu ii pointarad id duo sinasawat gulu nopo nga poingiliu id Gana John Roberts om William Vincent Wallace Plaza hinombo kiwaa mogikaakawo aksi ii nokoindalan kaampayat no Drummers Diraja Burundi om Orkestra Ukulele Great Britain, om ogumu po tinimungan muzik om pomuzik kontemporari.

Spraoi nopo nga abaabayan profesional ii nosokodung do lobi 300 sukarilawan. Festival nopo diti nga nakapamagayat do mogiigintong ngawi soginumu lobi 80,000 moi intong abaabayan id muzik, koinusan, susuyan, bingkil kabaalan sarkas, sains om suusuai po.

## Sukuon


## Link labus

* Liwang rasmi
* Spraoi id Taman, abaabayan Spraoi tokoro ii noindalan ontok Madas
Keith Barry

**Keith Patrick Barry** (nosusu 2 Gumas 1976) songulun mentalis Ireland, abaal hipnotis, puru magician om aktivis montok komolohingan. 

## Koposion gulu
Nosusu isio id Williamstown, Waterford, Ireland. Orohian isio do sihir minimpuun do 5 toun miampai do set sihir di Paul Daniel. Nokoimpuun isio do beraksi maya satanga profesional ontok 15 toun, miampai helah ii nopinsingilaan dau id buuk kiuhu do Magic for the complete Klutz. 

Nakalantoi i Keith mantad NUI Galway ontok toun 1998 miampai ijazah kepujian kimia om minogidu mantad kerjaya sains dau ontok toun 2000 montok kerjaya id suang kohiakan om ceramah motivasi. 

## Kalaja
Nokoimpuun o kalaja televisyen di Barry miampai siri kiuhu do Close Encounters with Keith Barry mantad di 2003 gisom 2005. Siri nopo diti di timpuunon ii nopo nga pokitonon id Eropah om mantad dii, nakalabus id 28 pogun do sompomogunan.

Ontok toun 2004, nokoimbulai sabaagi rombituon poimbida i Barry id televisyen MTV dau sondii i kiuhu do Brainwashed. Nolimpupusan o rancangan TV dii ontok 2005 miampai minimbulai do potilombus ii miampai Keith Barry Live With Friends ii pinopoimbulai mogikaakawo selebriti miagal ko puru silap mata Billy McComb, Jim Corr mantad The Corrs om The Conway Sisters. 

## Mingkono
Sabaagi songulun mimingkono, mingkono i Barry id suang episod "Open Water" CSI: Miami ontok toun 2006. 

## Koposolimbahan
Ontok toun 2009, nosiliu i Barry sabaagi hos versi Ireland Deal toi ko' No Deal id TV3. 

## Sukuon
Katedral Waterford

**Katedral Waterford** toi ko ointutunan sabaagi Katedral Tritunggal Bobos Tosundu nopo nga iso gorija katedral katolik id ralan Barronstrand, Waterford pogun Ireland. Katedral diti nopo nga katedral Katolik paska-reformasi di bobos otuo id pogun ireland, iri no tu pogulu Roman Catholic Relief Act 1829.

Katedral diti pinalan di John Roberts id toun 1793 (ahapas Roman Catholic Relief Act 1793) om kiwaa kolobian sabaagu katedral bobos totuo paska-resformasi id gereja katolik id Republik Irlandia. Katedral diti nokoingkakat maya boboroson di Pastor Romo Dean Thomas Hearn, D.D. Suai mantad di, ii Roberts nogi nga nakaanu mamalan katedral gereja kristus, waterfor, om boboroson do monikid kousuabon yau rumikot id kinoyonon pamansayan di.

Kinoyonon do katedral diti nogi nopo nga kinoyonon do capel tagayo di laid, ii nokoingkakat id toun 1693 maso id tuntu do ukum pidana aasil mantad goos do komuniti katolik mokianu. Capel tagayo di nopo nga nokoingkakat mantad kadai doungulugulu ii ginuno sabaagi kinoyonon sumambayang ahapas Restorasi Stuart id toun 1660, maso haro po kosimbayanan do umat katolik. Kadai dounggulugulu di nopo nga id kabaatan rahat, iri no tu id tupak om tori ponong kabaatan do bangunan didondo.

Katedral diti nokoinlaab om nosimbanan impipiro solinaid kinoingkokoton day -  ii timpuun nopo nga kibontuk pasagi, om pinalaab id tori kosilaon om kabaatan bangunan. kinoyonon tosundu diti pinalaab id kosilaon id toun 1829 - 1837 masa kouskupan di Uskup Abraham, om id toun 1854 maso kouskupan di Uskup Foran, ii no tu pinongoruhangan do Apse om iso altar wagu. Dua altar montok di bunda Maria om montok di St Joseph ningkakat, miagal nogi di montok di tansar om susuangon tagayo id labus ningkakat maso kouskuopan di Uskup O'Brien id toun 1855 gisom 1872.

Uskup John Power minomonsoi do piipiro pongoruhangan di bobos signifikan id toun 1881, iri noti kinapamasayan do altar wagu, hiasan tapagon id tobon om siling. Suai mantad dii, id toun 1883, minonuhu isio di George Goldie montok momonsoi do iso mimbar kiula barok, kinoyonon do koir di osonong om indikohon do uskup. Toinsanai kakamot dilo winonsoi mantad kayu ek di Buisine & Fils id Prancis. Titigahon kaca patri di olumis id katedral pinasang id toun 1883 gisom 1887, om kogumuan nopo di nga binoli mantad id mayer id Munich.

## Intangai nogi

* Keuskupan Waterford dan Lismore
* Gereja Katolik Roma
* Gereja Katolik di Republik Irlandia
* Daftar katedral di Republik Irlandia

## Sukuon
Glenn Patterson

**Glenn Patterson** FRSL (nosusu ontok 1961) nopo nga monunuat mantad Belfast, Ireland Koibutan, ointutunan sabaagi novelis. Ontok 2023, nopili isio sabaagi Felo id Royal Society of Literature.

## Koposion pogulu
Nosusu i Patterson id Belfast, om sinumikul id Methodist College Belfast. Nakaawi isio ponginabasan id University of East Anglia (BA, MA), id nombo isio nopo nga asil mantad kursus ponuatan kreatif UEA id siriba Malcolm Bradbury. 

## Karier
Suai ko' monuat do novel, papaasil nogi i Patterson do dokumentari montok BBC, om minapalabus koleksi ponuatan kewartawanan miampai uhu *Lapsed Protestant* (2006). Minonuat isio drama montok BBC Radio 3 om BBC Radio 4, om nakaampai di Colin Carberry do monuat skrip filim 2013 *[[Good Vibrations (film)|Good Vibrations]]*, kokomoi kouyuyuon muzik id Belfast ontok kolimpupuson toun 1970an (tumanud susuyan kopio  Terri Hooley).

Tema nopo di insaru ohulit id suang karya di Patterson nga panahangan kawagu timpu nakatalib. Id suang *The International*, minomuhondom kawagu isio timpu id suang sajara Belfast poguu nokoimbulai the Troubles, montok popokito mogisuusuai oisuk koposion id kakdayan id iso hotel id longkod kakadayan. Tudu nopo dau nga poposotol do puru propaganda pulitik i popotolinahas pomusarahan diolo maya sajara insaru momolihu kosusaon dii i au oliwawos om nokosimban nogi kanto kinaantakan tumanud laang di mogisuusuai.

Baino nopo, isio nopo nga Profesor Ponuatan Kreatif id Sikul Ius, Inggeris om Kesusasteraan om nogi Pengarah Pusat Seamus Heaney id Universiti Queen's Belfast.

Nokoumbal i Patterson nosiliu monunuat residen id Universiti East Anglia om Universiti College Cork, om nogi Artis residen Dana Ireland id Jabatan Ponginabasan Celtic id Kolej St. Michael hilo id Universiti Toronto ontok Gumas 2013.

## Koposion
Poingion isio id Belfast miampai sawo dau, Ali Fitzgibbon, om duo o tanak.

## Bibliografi
### Novel
* *Burning Your Own* (London: Chatto and Windus, 1988)
* *Fat Lad* (London: Chatto and Windus, 1992)
* *Black Night at Big Thunder Mountain* (London: Chatto and Windus, 1995)
* *The International* (London: Anchor Books, 1999)
* *Number 5* (London: Hamish Hamilton, 2003)
* *That Which Was* (London: Hamish Hamilton, 2004)
* *The Third Party* (Belfast: Blackstaff Press, 2007)
* *The Mill for Grinding Old People Young* (London: Faber, 2012)
* *Gull* (London: Head of Zeus, 2016)
* *Where Are We Now?* (London: Head of Zeus, 2020)

### Okon fiksi

* *Lapsed Protestant* (Dublin: New Island Books, 2006), journalistic writings
* *Once Upon a Hill: Love in Troubled Times* (London: Bloomsbury, 2008), memoir
* *Backstop Land* (London: Head of Zeus, 2019), journalistic writings

## Gaa'
* 2016 Heimbold Visiting Chair of Irish Studies
* 2014 BAFTA nomination
* 2008 Lanaan Literary Fellowship
* 2007 Elected to Aosdana
* 1988 Rooney Prize for Irish Literature 
* 1988 Betty Trask Award

## Sukuon

## Noputan labus
* Claire Burgess, "An Interview with Glenn Patterson", *Nashville Review*, 1 August 2010.
* Glenn Patterson: "Baftas: My big night with the A-listers" , *Belfast Telegraph*, 18 February 2014.
Banana Republic (sinding)

"**Banana Republic**" nopo nga single koiso mantad The Boomtown Rats' album *[[Mondo Bongo]]*. Nokosuang ii id numbur kotolu id Carta Single UK.Misuai-suai mantad ko' tuni new wave band nokopogulu, koukaban nopo do sinding diti nga hok ska-reggae (i huliton id kolimpupuson versi album di lobi anaruu). Sundung do ingkaa, sinding dii sondii lobi maya muzik lobi kumaa arus perdana. 'Republik punti' id suang do sinding diti nopo nga potret aralom do Republik Ireland, pogun nontodon band dii, om sinuat sabaagi ponuli kumaa pogoduhan montk band dii momonsoi kosolimbahan do hilo. Sabab nopo kaka dii nga kecaman di Bob Geldof kumaa nationalisme, momuruan ugama i kipomusarahan kuno, om puru pulitik korup id suang iso ponorubungan/kosolimbahan konorversi ontok toun 1977 id *[[The Late Late Show (Irish talk show)|The Late Late Show]]* Ireland miampai di Gay Byrne.

## Carta

## Sukuon
Karamayan Filim Waterford

**Karamayan Filim Waterford** nopo nga ointutunan nogi sabaagi **Waterford International Film Festival**,notoodo ontok toun 2007 id Waterford, Republik Ireland miampai tudu "popointutun momoomonsoi filim om monuunuat momogun om nasional nga poimbida kumaa filim obibas".  Minaanandak iti do toun kohopod ontok di toun 2016 miampai kapanahakan gaa kumaa 13 filom.

Piipiro filim om skrip di koinsan nogi nga nokoimbulai id Karamayan Filim Waterford (WFF) ii pinokito om nakalantoi gaa id karamayan do suai, kohompit no do Paradox Picture's Lost and Found, ii pointongon id taang sompomogunan miampai nakaanu do "kapantangan" id  Chicago Irish Film Festival. Narcan karya di Peter McNamara nga nokotilombus mantad do WFF ii nakalantoi do 'naratif toniba di tosonong' id Festival Filom Metropolitan New York. Luguan Peter Halpin nogi nga nakalantoi do gaa mingkono di tosonong montok filim di id Festival Filim Obibas Williamsburg.

## Sukuon
Blaa

**Blaa** /blɑː/, toiko **Waterford Blaa**, nopo nga ruti gulung ii nowonsoi mantad doh topurak do pointantu, om insaru pioniton do Waterford, Ireland. Baino nopo, ruti diti maan wonsoyo id Waterford  om id South County Kilkenny.

Padagangon oo Blaa id duo kawi: ii no tu it "olomok" om "kikogut".  Blaa olomok kiwaa okuri roso omid omoroso malt, opurimanan kagal ayami tekstur dau oinsok om cumair id suang do kabang. suai mantad di, Blaa kikogut nopo nga lobi okorup soira kumoinsan iitan om kagal alanut-lanut miampai roso malt it onipis katanud do roso topoti mantad kogut

Insaru akanon lolobi po maso mangakan dongosuab miampai do mentega, nga akanon nogi oo Blaa id timpu-timpu suai solianid sangadau miampai momoguno inti di mogisusuai miagal ko rinapa montok tangaadau. Blaa kiinti rinapa ointutunan sabaagai Plumbum taragang.

Soginumu 12,000 Blaa di kadagang monikid taday mantad 4 kadai ruti it papaasil do Blaa ii notu: Walsh's Bakehouse, Kilmacow Bakery, Barron's Bakery & Coffee House om Hickey's Bakery. Mantad 4 kadai ii nokotindohoi haro no duo ii kakal po pointindohoi id Bandar Waterford. Osiau oo Blaas atagakan do kaata'an, mantad di lobi osonong do akanon oo Blaa ahapas piipiro jam oboli toi ko oonsok.

Piipiro toud nokopongruput do Blaa nokointutun id Waterford mantad po di kolimpupuson abad ko-17 mantad di Huguenots.Teori diti au torimoon sabab sundung pia haro no oo tapung topurak id abad ko-17, nga au po insaru oguno.

Somonu Blaa insaru piagalon do roti di kopiagal ii no tu Bap; hal diti kaanu poborulong do ogumu tulun. Sundung pia di, nuru do oilaan do, Blaa nopo nga kibontuk apat pasagi, lobi lomok, lobi ogumu doh om ii bobos oilaan nopo nga haro paarabon oo tepung topurak is timpak ruti diti pogulu proses panaraban.

Id 19 Milau 2013, Blaa Waterford natahakan do gaa status Ponunuduk Geografi Tatamangan mantad Suruhanjaya Eropah.

## Intangai nogi
* Cuisine of Ireland
* List of bread rolls
* List of breads
* List of buns

## Sukuon

## Link labus

* Specification Document for the Application of ‘Waterford Blaa PGI’
* Recipe
Wayaan Koritapui Waterford–Mallow

**Wayaan koritapui Waterford–Mallow** nopo nga popioput do Waterford om Mallow om papasaga do tumilombus o koritapui mantad Waterford kumaa Kakadayan Cork.

## Sajara

Nukaban o landasan diti tumanud do taang mantad mogikaakawo syarikat om nukaban miampai poimponu di 12 Magus 1878. 

Antakan di 17 Mikat 1860, Wayaan Koritapui Kabaatan om Kotonobon Raya (boros Inggiris: *Great Southern and Western Railwaycode GS&WR*) minongukab do iso 16 3⁄4 batu (27.0 km) mantad Mallow (id wayaan tapangkal do Dublin kumaa Cork) kumaa Fermoy.  Kotilombuson mantad Fermoy kumaa Lismore nopo nga pinasaga montok wonsoyon mantad do Koritapui Fermoy om Lismore di toun 1869 om sumusuhut nopo nga pongukaban di 1 Gumas 1872 i pinoindalan do GS&WR.

Koritapui Waterford, Dungarvan om Lismore (boros Inggiris: *Waterford, Dungarvan and Lismore Railwaycode - WD&LR*) nopo nga pinotinan di 1871 om noukab miampai poimponu id 43 batu (69 km) di 12 Magus 1878; om iti nogi nga nakaanu minomogonop do kotilombuson mantad Cork maya do Mallow kumaa id Waterford. WD&LR nopo nga popoindalan do koritapui dau sondii om minonooli do operasi boogian Fermoy kumaa Lismore mantad di GS&WR di 1 Gomot 1893. 

Sinolihan kawagu do GS&WR o wayaan diti di toun 1898. Sinompon o wayaan diti di toun 1967. 

Sinompon o wayaan diti di Gomot 1967 gama do ekonomi.  Gama do kogumuan nopo id siriba do ponguludan Cork nopo nga koritapui bot, milo yau do momonsoi wayaan kawagu id pialatan do Waterford om Mallow maya do Pitongkiadan Limerick, wayaan i kowotuan di angagayo om kaanu popoingkawas miampai maksimum o 10 minit do pamanahon.

## Wayaan

Mantad Waterford kumaa Dungarvan, kiwaa 1 mantad 66 tidong di otutunan kopio id duo timpak. Di toun 2022, wayaan otomou nopo nga pinosogu id poingompus do wayaan laid mantad Mallow kumaa Dungarvan.

## Porkhidmatan
Syarikat Tuundorongon Kapal Rahat om Wayaan Koritapui Fishguard & Rosslare nakaanu kuasa montok popoindalan porkhidmatan bot mantadFishguard, Wales kumaa Tuundorongon Kapal Rahat Rosslare di toun 1895. GS&WR nopo nga nakaanu pinopotolimbus do porkhidmatan tapangkal, kohompit no gerabak taakanon tiinumon miampai hopod om duo bulandai maya do Waterford om Mallow miampai koumatan di kabagal montok tutumonbului i kumaa id Kakadayan Cork om lobi osodu id kabaatan kotonobon. 

## Sukuon
### Nuut

### Toud
* 
* 
* 
*
Sunsuyon Rice

**Sunsuyon Rice** nopo nga sunsuyon id pintanganan do kakadayan Waterford dinondo, iri no tu boogian Ireland id ponong koibutan do kakadayan. Winonsoi o sunsuyon diti mantad id toun 1982 om nopongo do poimponu id toun 1986, nga noukab no montok gunoon do tulun ginumuan id toun 1984 miampai duo wayaan. Nopungaranan o sunsuyon diti tumanud ngaran di Edmund Ignatius Rice (iri nogi tu somonu nopo nga lohowon o sunsuyon diti sabaagi Sunsuyon Edmund Rice toi ko Sunsuyon Brother Edmund Ignatius Rice). Sunsuyon diti winonsoi sabab sunsuyon pogulu nopo nga au oumolig do gunoon.

## Intangai nogi

* Sunsuyon id Bawang Suir

## Noputan labus

* http://www.waterfordcity.ie/n25bypass/ricebridge.htm
* http://marinas.com/view/bridge/429_Edmund_Rice_Bridge_Waterford__Ireland
* http://en.structurae.de/structures/data/index.cfm?id=s0013448
Jonathan Swift

**Jonathan Swift** (30 Milau 1667 – 19 Gumas 1745) nopo nga songulun Anglo-irish  di abaal do satira, monunuat, monunuat esei, monunuat do risala politik, gugumoos id hiis om ulama do Anglikan it nosili do Dekan do Katedral St Patrik id Dublin. ii nosusu mantad Ireland.

## Biografi

### Koposion pogulu om sinikulan
Jonathan Swift nopo nga nosusu ontok 30 Milau 1667 id Dublin, Ireland. Yau nopo nga tanak koduo om songulun no kusai id paganakan dau. Tapa dau nga ii Jonathan Swift (1640-1667) kadau ngaran om nosusu id Herefordshire om nakawaliu tumanud do kompani koguaman mogiadi-adi dau kahapas Pisangadon Miompinai Inggeris om tina dau ii Abigail Erick (toi ko' Herrick) mantad Frisby on the Wreake.

Nakabalajal yau hilo id Universiti Dublin (Trinity College, Dublin) ontok toun 1682 maya tonggungan do tompinai dau om tanak tompinai dau ii odwin, Willoughby.

### Buruon ponuatan
Minonuat ii Swift do ogumu karya masaan dau do poingion id kakadayan Trim id Kaunti Meath kahapas toun 1700.

### Buruon pulitik
Monokodung kopio yau do revolusi ii sumaap do tinimungan Katolik ii popoion kaagu do kagarasan diolo id England. Yau sondii nga poinsuang id Part Whig id timpu ahapakan dau.

Lobi abagos ii Swift id Parti Tory piipiro linaid kahapas dii. Soira do nokoimbulai parti dii momorinta id toun 1710, Minanganu yau do tonggungan sabaagai iditor montok akhbar *The Examiner* ii nokosiliu do dila tinimungan dii.

## Katayadan karya nopili

### Pangaan om risalah

* "A Meditation upon a Broom-stick" (1703–1710)
* "A Tritical Essay upon the Faculties of the Mind" (1707–1711)
* The Bickerstaff-Partridge Papers (1708–1709): Full text: U of Adelaide]
* "An Argument Against Abolishing Christianity" (1708–1711)
* *The Intelligencer* (bersama Thomas Sheridan) (1719–1788): Text: Project Gutenberg
* *[https://web.archive.org/web/20060104231332/http://www.ourcivilisation.com/smartboard/shop/swift/examiner/index.htm Ourcivilisation.com], [http://www.gutenberg.org/etext/13169 The Examiner]* (1710)
* "A Proposal for Correcting, Improving and Ascertaining the English Tongue Diarkibkan 2005-11-02 di Wayback Machine" (1712)
* "On the Conduct of the Allies" (1711)
* "Hints Toward an Essay on Conversation" (1713)
* "A Letter to a Young Gentleman, Lately Entered into Holy Orders" (1720)
* "A Letter of Advice to a Young Poet" (1721): Full text: Bartleby.com
* *[[Drapier's Letters]]* (1724, 1725): Full text: Project Gutenberg
* "Bon Mots de Stella" (1726): a curiously irrelevant appendix to "Gulliver's Travels"
* "A Modest Proposal", perhaps the most notable satire in English, suggesting that the Irish should engage in cannibalism. (Written in 1729)
* "An Essay on the Fates of Clergymen"
* "A Treatise on Good Manners and Good Breeding": Full text: Bartleby.com
* "A modest address to the wicked authors of the present age. Particularly the authors of Christianity not founded on argument; and of The resurrection of Jesus considered" (1743-5?)

## Sukuon

## Noputan labus

* Karya-karya mantad Jonathan Swift id Projek Gutenberg
* Karya mantad toi ko' kokomoi Jonathan Swift id Internet Archive
* Jonathan Swift id National Portrait Gallery, London
Thomas Leland

**Thomas Leland** (1722–1785) nopo nga paado Anglikan Irish, puru sajara, maamamadalin om puru akademik om nogi mounuat do  novel gotik *[[Longsword (novel)|Longsword, Earl of Salisbury: An Historical Romance]]*, pinalabus ontok 1762.. Latar nopo do *Longsword* nga id Gascony om id England, maso kopomorintaan di Henry III mantad England. 

## Koposion
Nosusu isio id Dublin om nokotorimo pondidikan id sikul Thomas Sheridan om ontok 1737 sinumikul id Trinity College, id nombo nakaawi isio ponginabasan miampai BA ontok 1742. Pinosiliu i Leland sabaagi felo do Trinity College Dublin ontok 1746.
Nosiliu isio paado Gereja Ireland ontok 1748, om nokotorimo Doctor of Divinity ontok 1757.

Minapadalin i Leland do Orations of Demosthenes id suang tolu jilid (1756) om minonuat biografi kokomoi Philip of Macedon (1758). Ontok 1761 nosiliu isio profesor Sajara om Retorik, ii manahak panatalan kumaa Retorik ontok toun 1762. Ontok 1768 pinosiliu isio chaplain montok Lord Lieutenant Viscount Townsend. 

Minonuat isio do *History of Ireland from the Invasion of Henry II* i kirahung ontok 1773.  Potret dau, mantad John Dean, pinoopi id Galeri Potret Pogun.

Momuru isio sabaagi vicar id Bray, County Wicklow, om ontok 1773 pinosiliu isio do Vicar St. Ann's Church, Dawson Street, hilo Dublin. Tanak dau, i John nopo nga luyal id Dublin.

## Nuut

## Sukuon
*
* Norton, Rictor. *Gothic Readings : the first wave, 1764-1840*. London. Leicester University Press, 2000. 

## Noputan labus
*
Double Tower

**Double Tower** nopo nga iso mantad 17 menara ii boogian do tobon kota Waterford, Munster, Ireland Waterford, Munster, Ireland. Menara diti nowonsoi maso kolimpupuson do abad ko-15 om id gulu do abad ko-16. 6 mantad 17 menara  di nokotindohoi gisom baino; menara suai nopo di suai mantad ko iti Double Tower nga miagal ko Reginald's Tower, Beach Tower, Semi-Lunar Tower, French Tower, om Watch Tower (Waterford). Double tower diti poingkakat id Castle Street id pialatan do menara Perancis om menara Pengawal. Kotolu-tolu menara diti tatamangan gisom baino, miampai piipiro boogian tobon kota totuo i haro id pialalatan kotolu-tolu menara diti.

## Kapamansayan
Ngaran Double Tower boboroson do naanu mantad koilaan do haro duo lamin id suang menara di. Iri no tu, iso nopo nga kiralan mooi id Biara Benedictine; om ii koduo nopo nga lamin di lobi agayo om koinonon do tukad di salakayon mooi id timpak do  sapad. Biara Benedictine  nopo nga biara do St. John om sanganu do  Benedictine priory of St. Peter and Paul of Bath idEngland. Miampai do tulun ginumuan, biara diti pinoposodio do kouusinan montok momonsoi do menara om tobon id boogian bandar di.

Double Tower it kibontuk bujur id pelan, kinanru 7 meter id kotonobon rahat-tangaa' om 4.5 meter linaab. Miampai 10.5 meter kinawas, okitanan oo menata diti kagal walai menari tokot, om poingoput do tobon bandar. Sundung pia di nga menara diti okon gunoon sabaagi ionon. .

Maso Cromwellian ponorilian id1649, menara diti noontok do polinsou meriam mantad susumangod. Menara diti nowonsoi okon montok monoguang do sangod om montok koumuligan sabab au napanggor  miampai ponuangan do tanah id pintanganan do struktur tobon.

## Intangai nogi

* List of National Monuments in County Waterford
* History of Waterford

## Sukuon

## Noputan labus

* 
* National Monuments in State Care - Waterford
Alan Kirby

**Alan Kirby** (nosusu ontok 9 Manom 1977) nopo nga songulun mamaamain buul ponong tanga, om kosoruan id boogian do talad ponong wanan.

Id umul dau do 16 toun, minongoi i Kirby hilo England montok tumanud do Premier League Kalab Aston Villa. Minangawi isio do 4 toun miampai kalab dii nga amu koumbal suminoliwan mamain miampai tinimungan disio, om guminuli dii isio id kinoyonon sandad hilo Waterford. Minanain isio do sumuang  League of Ireland Premier Division Kalab Waterford United di toun 1999, om minundaliu isio duo toun satanga kalapas dii id Longford Town. Solinaid do 6 musim miampai  Longford,  nakalantoi i Kirby do duo Piala FAI di toun 2003 om 2004, om Piala League of Ireland Cup di toun 2004, pinoingkakat nogi isio do gaa Mamaamain Bobos Tosonong do PFAI 2003.

Nakaanu nogi isio do duo midol taang koduo do Liga id timpu do duo toun miampai St Patrick's Athletic gulu ko kalantayon kumotolu do Piala FAI om kinoinsawaton mantad Divisyen Kumoiso miampai do Sporting Fingal.  Nakalantoi isio do midol Piala FAI  om id taang koduo do Liga kumotolu di toun 2011 miampai Sligo Rovers, om minoi pinsin mantad pomoinan kalapas iso musim di nakalatalib miampai  Longford Town di toun 2012. Minomonsoi i Kirby do soginumu hopod om onom koimbulayan id pomoinan do  UEFA Cup om UEFA Europa League, tikid ingonom montok  Longford Town om St Patrick's Athletic, om nogi tikid induo montok Sporting Fingal om Sligo Rovers.

Pinohad i Kirby montok Ireland id nayatan siriba do 16 gisom siriba do 21 toun, om puru nogi do tinimungan id siriba20 di nakaanu midol luyang id 1997 FIFA World Youth Championship. Minamain isio montok  League of Ireland XI tdi tuminimbaba' do Manchester United id iso pogisaapan kopongukaban do Aviva Stadium di toun 2010.

## Koposion Sondii
Nosusu i Kirby id Waterfors, om tanak do bagas mamaamain om mongunguhup manarampas do  Waterford United, i Dave Kirby om koruhang disio i Angela. Suminawo isio di  Caitriona Norton, om gisom Mikat 2018[di noilaan], nakaanu mikoruhang dii do duo tanak tondu, i Leah om Lauren.

Tuminimpuun i Kirby do Ijazah id pongindopuan id Dublin City University ontok 2007, miampai kalaja mimbuul disio. Kalapas minomupus do palajajalan, tuminimpuun isio doi kalaja id gana do pogibarasan kokomoi sukai id Dublin.

## Sukuon
Coddle

**Coddle** (sumoonu ointutunan sabaagi **Dublin coddle**; ) nopo nga Taakanon Irish i insaru onsokon montok magawi lobi-lobi taakanon. Koubasanan nopo, ii nopo nga mantad lapisan sosej wogok om rashers (rinidisan atandai bakon i kilunok) miampai kentang pinutul angagayo, bawang rinidis, silaon, lado (pepper) om herba. Maya tradisional, milo nogi ii kuaan do barli.

Coddle nopo nga pioniton miampai Dublin, ibu kota do Ireland. Taakanon nopo kaka diti nga kaanangan do monunuat miagal do  Seán O'Casey om Jonathan Swift, om nokomoi id piipiro sukuon kokomoi Dublin, kaampai no karaja di James Joyce.

Onsokon iti maya tonokon o daging bakon om sosej, papaasil stok montok menumis ngaawi kakamot onsokon dii. Onsokon ii id suang periuk miampai sompon di ogirot montok mengukus  nansaka i au olikupan do kuah. Sumoonu ruhangan ii kentang di noridi, nga maya tradisional nopo om akanon ii miampai ruti. Pomoruhang roso nopo di koubasanan nga silaon, lado om sumoonu parsley.

Versi moden nopo do Coddle ga pioniton miampai John O'Donnell (Sean O'Donail) mantad Baile Formaid om ii nopo pogulu po nga Inse Chór. Abaal isio mogonsok Coddle topurak (stok kinotuan) om Coddle sukulat (stok daging sapi) om variasi i popohompit mongungkanit do  white pudding mantad kulit dau om tonokon ii moi do apakat o Coddle.

## Etimologi
Tadon nopo ngaran Coddle nga mantad boros maan *coddle*, i kirati mogonsok taakanon id suang waig id siriba takat golok (intangai coddled egg), i sumusuhut naanu mantad hogot *caudle*, ii no istilah Perancis i kirati ‘olokot mamarabus, mamarabus sampapas onsok toi ko' menumis’.

## Kapansalan id koubasanan ointutunan Irish
Gama do poimbida o coddle montok Dublin, om kokitanan nopo dau nga au songkuro montok di au po insan kokito dii, ogumu tulun Dublin i mongumolig do taakanon diti. Miagal nogi taakanon kabansaan kontroversi di suai ii no casu martzu, escargot toi ko' hákarl, tumanud tulun di orohian mangakan coddle, oondos yolo sokiro haro tulun di sosomuan om au oubas do taakanon dilo—au kotorimo tulun orohian mangakan coddle sokiro luguon (browning the sausages) ii sosej.

## Intangai nogi

* Colcannon
* List of Irish dishes
* List of potato dishes
* List of sausage dishes
* Food portal

## Sukuon


## Noputan labus
* The dictionary definition of coddle at Wiktionary
Kolej do Waterford Montok Pondidikan Potilombus

**Kolej Waterford Montok Pondidikan Potilombus** (WCFE), pogulu diti lohowon sabaagi Institut Longkod Teknikal (CTI), nopo nga iso institut Post Leaving Certificate di poinwiliu id Parnell St., Waterford city. Notuwou  ilo di toun1906 om minaanandak kinoulitan kohatus di toun 2005. &#x5B;**&#x5D;

Papaharo insititut diti do kursus do timpu di poinggonop om totuong montok tangaanak di minaganu post Leaving Certificate id gana do pongindopuan, industri om koinusan. Ontok toun 2018, norijisto 842 mokiikinobos timpu poinggonop om 300 mokiikinobos dangadau om totuong di saparu no timpu. 

## Sukuon

# 
# WCFE graduates urged to "seize the moment"|Munster Express Online
Nunuk Ragang

**Nunuk Ragang** nopo nga kinoyonon doungguugulu di notinduon sabaagi nimpusadan sandad do taki om todu tulun Kadazan-Dusun, di ogumu poingiyon id ponong koibutan Borneo . Kinoyonon dilo nopo nga poinsomok do iso kampung pomungaranan do  Tampias, poinwili id simpang gibang  (Liwagu Kogibangan) om wanan (Liwagu Kowananan) cawangan Sungai Liwagu id kosilahon Ranau omTambunan id Sabah. Mogiiso o koduo-duo bawang lumuyung kumaa  Sungai Labuk luminuyung sumoliwan kumaa Laut Sulu. Noimpohon kinoyonon diti id siriba do puun nunuk tagayo, om noboros do kaanu manahak kolungungan kumaa iso lamin tanaru di kiwaa 0 10 paganakan id suang dii. Legenda kokomoi Nunuk Ragang pinoDiasaskan di bawah pokok beringin gergasi, dikatakan mampu memberi teduhan kepada sebuah rumah panjang yang mempunyai 10 keluarga di dalamnya. Legenda tentang Nunuk Ragang telah diturunkan melalui tradisi lisan kepada generasi muda. Tiada penggalian arkeologi telah dijalankan untuk membuktikan kebenaran legenda itu.

## Etimologi
Pointanom no kopio o istila Nunuk Ragang di kirati do "puun nunuk taragang" id pomusarahan do tulun Kadazan-Dusun. Noboros kaka do id pogulu po, poingiyon om taki om todu do tulun Kadazan-Dusun id iso walai tanaru di poinwili id pogirubaan do Bawang Liwagu Kogibangan (ponong gibang), Liwagu Kawananan (ponong wanan) om Bawang Labuk. Kiwaa o hopod tontobon paganakan id walai dii id siriba do iso puun nunuk tagayo poinragang.

Gisom dinondo, aiso po o ponoriukan arkeologi di nowonsoi id kinoyonon do Nunuk Ragang om aiso nogi ruputan kokomoi kokunamaan nuununu relik arkeologi montok popohinta kinohoroon tulun kuno do Nunuk Ragang. I haro nopo nga tungkusan  *tangon doh guluh guluh* (susuyan dongugulu do taki om todu) di pointanom id pomusaahan om  "sagiaan fisikal" (dapu tontok toinsanan) di pinobagi-bagi id pialatan diolo di nuru gompion do tikid tinaru gisom do tadau baino. 

Kalaja tikid tadau do tulun donggulu-gulu do Nunuk Ragang nopo nga magasu om monimung asil talun, mooi pokisada, om pokibirid. Mananom-nanom nogi yolo do kinotuon, ii nopo nga woih, guol om mundok. Aiso po i manaananom do parai ontok dii. .

Pokito pogisosompuran *mitoluod* om pogiuhupan *mitatabang*  o tulun dongguugulu Kadazandusun soira popoindalan do timbaba'on om tonggungan diolo sondii. Pogulu patatap do timbaba'on om tonggungan, papaharo yolo do  *pitimburungakkan*  ii no pogibaabarasan montok papatantu disai paganakan toi ko i mion walai honggo di kitonggungan montok paparalan isoiso gana timbaba'on.  Amu oilaan toun piro po di totopot poingiyon o todu om taki do tulun Kadazandusun id Nunuk Ragang. Poingkuro po, soira nowonsoi iso projeksi tumanud di naaga do tikid walai kiwaa 5 o tulun, om momoguno  do kadar kogoyoon purata 1.7 piatus tikid toun, monto dii id timpu pikiikiro do 600 toun, ginumu tulun do Kadazan- Dusun id Sabah nopo nga korikot do  500,000 tulun. Mogowoit iti dati gumuli kawagu id pialatan toun 1590 – 1610 do poingiyonon pogulu  Nunuk Ragang. Banci kependudukan 2010 popokito do kiwaa  555,647 o tulun Kadazan-Dusun idSabah.
Sikul tosiriba Nulu Sion

**Sikul tosiriba Nulu Sion** () nopo nga sikul id kakadayan Waterford, Ireland, ii pinoingkakat di Edmund Ignatius Rice ontok 1802. Sikul diti nopo nga sikul di Edmund Rice di bobos osonong, om nosiliu do kinoyonon do kogumuan ponoriukan do tulun-tulun kristian mantad sikul suai. Kinoyonon diti nosiliu do ririkoton do tutumombului sabab kinoyonon do  Christian Brothers om Presentation Brothers popotimpuun do misi diolo ontok 200 toun di nakatalib. 

## Sajara
Sikul Tosiriba Nulu Sion noukab di Edmund Rice ontok toun 1802 aasil pogintangan dau kumaa tangaanak di ingga walai id ralan-ralan Waterford. Koilo i Rice do tangaanak dii nopo nga kotoguang do koposion do orutum om aiso nunu-nunu suai mantad koposion diolo sabab rasuk diolo nga ougup om araat no kokitanan, sabab iri nogi tu au yolo koongoi id sikul. Noukab di Rice oo sikul Nulu Sion montok tionon do tangaanak di nokito dau miampai kotoundaan do waig, taakanon, rasuk om kousinan montok tangaanak kusai sabaagi iso goos mongumolig do kobubuatano tosonong diolo gisom kosukod. Sundung pia dii nga okuri koilaan di noilaan kokomoi do sikul diti.

## Sukuon
Waterford Treasures

**Waterford Treasures** nopo nga tinimungan muzium id om kikomoi do bandar Waterford id Ireland. Iti nopo nga kiwaa apat entiti ii noonuan ngaran sabaagi do muzium (Muzium Timpu Pintangaan, Muzium Timpu Ireland, Muzium Mosik Ireland) om iso bongunan kisajara, bagas Istana Bishop. Toinsanan nopo diti nga poingiliu do miampaping om iso po kawagu bongunan kisajara nopo nga pungaranan do Reginald's Tower, ii kiwaa Muzium Waterford Viking. Toinsanan diti nogi nga poingiliu id Viking Triangle. Koleksi nopo nga kohompit no Roll Charter Waterford Abad ko-14.  Mikomoi do Waterford Treasure, kiwaa kafe om Epic Walking Tour om King of the Viking Virtual Reality Adventure.

## Muzium om bongunan konstituen

### Muzium Zaman Pintangaan
Muzium Zaman Pintangaan nopo nga kiharo duo linimput zaman pintangaan, Diwan Choristers abad ko-13 om Linimput Kabal Wain Datuk Bandar abad ko-15. Ii nogi nga kiwaa do iso-iso basaan ii kakal po poimpasi ii ginuno di Henry VIII, tupi peyelenggaraan. Noonuan o gaa diti kumaa do Datuk Bandar Waterford, miampai no do bearing sword ontok toun 1536. 

### Muzium Timpu Ireland
Muzium Timpu Ireland nopo nga iso muzium timpu ii noukab ontok do 14 Mahas 2021. 

### Muzium Perak Ireland
Muzium Perak Ireland nopo nga noukab ontok 24 Mahas 2021. 

### Muzium Mosik Ireland
Muzium Mosik Ireland nopo nga iso muzium ii pointarad kumaa kapatayon om kotungagan, ii noukaban ontok 15 Mahas 2023. 

#### Istana Bishop
Istana Bishop nopo nga struktur Georgia i kiumul do 250 toun om kiwaa do artifak mantad po do abad ko-17 Waterford gisom dinondo. Arkitek Inggeris-Jerman Richard Cassels di timpuunon ii nopo nga mereka bontuk Istana Bishop ii nowonsoi di ontok 1741. Sundung do ingkaa, pamansayan nopo dii nga pinongo di arkitek John Roberts. Muzium diti nopo di timpuunon ii nopo nga Gorija Ireland Bishop of Waterford. 

#### Menara Reginald (miampai Muzium Viking)
Menara Reginald nopo nga bongunan di totos otuo' id kogunoon sivik id Ireland om nokoimpuun mantad do 1003 M. Muzium Viking nopo nga kiharo do ogumu artifak. 

## Kagayat do suai
Waterford Treasures nopo nga papaanjul King of the Vikings Virtual Reality Adventure id Gorija Perancis. Yolo nogi nga popotounda do Epic Walking Tour, ii mamanau sumorili do Viking Triangles. Kiwaa nogi iso kafe. 

## Gaa
Waterford Treasures nopo nga nokotorimo piipiro gaa, kohompit no pencalonan id suang kategori sompomogunan "Muzium om Gaa Tinungkusan" 2013. 

## Sukuon
Katedral St Mary, Killarney

**Katedral St. Mary, Killarney**, nopo nga gereja katedral id Diosis Kerry hilo kotonobon Killarney id County Kerry, Ireland.

## Inus pamansayan
Katedral St. Mary nopo nga winonsoi do arkitek inggeris ointutunan, Augustus Welby Pugin, i nakaanu tua pomusarahan mantad kinaraagan do Ardfert Cathedral "i okito kopio id suang reka bontuk tolu titigaon lancet di opipid id limput kosilahon om kotonobon".

Nokotimpuun kapamansayan dii ontok 1842 nga au nokotilombus. Gama kowingkatan tagayo om okuri o dana, notingkadan impiipiro o kapamansayan dii; om soira noputan kawagu ontok 1853, winonsoi di James Joseph McCarthy o ponginlumis id suang. Nopongo ii ontok 1855 montok panambayangan. Pinongo o manara om nave miampai misuai ontok 1907 do arkitek Irish i Ashlin om Coleman mantad Dublin, i minomonsoi Katedral Cobh.

Linaab nopo do nave nga tumanud model id zaman pintangaan i okito pointongkop Ireland om England. Boogian id kotonobon nopo nga kikowowoyoo do Irish, miampai tolu titigaon lancet akawas om wawayaan sumuang di osiriba hiri siriba dau. Watu nopo di ginuno nga pinirolot o watu sukulat om obuhog. Oduya nogi do biara o kinoyonon gereja diti mantad ko' katedral, tu poinladsong o katedral diti id koumaan di agayo om okon ko id tanga-tanga kawalayan mantad do Killarney.

Ontok 1973, "noulud kawagu" katedral diti tumanud ponuhuan di Bishop Eamonn Casey. Kogumuan nopo koulalaho sandad id suang (interior features) nga naraag toi ko' numaan iduo om montok piipiro puru, kinapamansayan kawagu do katedral diti nopo nga kontroversi.

Ponginruayan kokomoi skala kosimbanon i nohondom di arkitek Ray Carroll okito I'd panahangan diti: "kosimbanon boobs agayo nope nga noidu oinsanan karaja plaster id suang era Victoria. Noidu o **Reredos**, altar, om skrin mantad, pinoinsawat o siliu lintasan gisom id taang payanan tobitua, om winonsoi o kinoyonon obitua wagu id wawayaan dii. Pinapasang o altar wagu, mimbar, takhta om timpohon, oinsanan nopo dii nga winonsoi mantad puun oak Tasmanian."  


Fail:Cathedral_organ_of_killarney_by_paride.jpg|Organ
Fail:Window_of_Killarney_Cathedral_by_Paride.jpg|Titigaon
Fail:Left_chapel_of_the_cathedral_of_killerney_by_paride.jpg|Chapel gibang


## Sukuon

## Bibliografi

*Peter Galloway, The Cathedrals of Ireland, The Institute of Irish Studies, The Queen's University of Belfast, 1992
Jane Runciman

**Jane Elizabeth Runciman** (4 Mahas 1873 &#x2013; 13 Milau 1950), ointutunan sabaagi 'Jeannie' id pialatan do tambalut om paganakan dau nopo nga ointutunan sabaagi mononombir upiso koisaan om nogi momiwagu do sosial. Nosusu isido id Waterford, County Waterford, Ireland di toun 1873.

Runciman nopo nga songulun tondu id New Zealand di pinoingkakat sabaagi hakim kotoronongon. Di toun 1916, nakaanu isio do *Médaille de la Reine Elisabeth* (Queen Elisabeth Medal) montok goos dau do monimung tusin montok  tabung ponguhupan Belgium maamaso Sangod Pogun I.

## References

 "Jane Elizabeth Runciman | NZHistory, New Zealand history online". *nzhistory.govt.nz*. Linoyog ontok 2020-12-09.
Addai mantad Edessa

Tumanud do tradisi Kristian Timur, **Addai mantad Edessa** (Syriac: ܡܪܝ ܐܕܝ, **Mar Addai** toi ko' **Mor Aday** sumoonu id bontuk Latin **Addeus**) toi ko' **Thaddeus mantap Edessa** nopo nga songulun mantad turu nohopod tutumanud di Jesus.

## Koposion

Tumanud mogikaakawo tradisi Kristian Timur, Addai nopo nga songulun Johudi i nosusu id Edessa (baino ointutunan sabaagi Şanlıurfa, Turkey). Minongoi isio id Jerusalem montok karamayan id nombo nokorongou isio kaajalan di Yohanes Pembaptis (St. John the Forerunner). Kalapas nopodsu id Bawang Jordan, minion isio id Palestin om nosiliu tutumanud di Jesus. Nopili isio sabaagi songulun mantad turu nohopod tutumanud i pinaatod miampai mikoruhang(soroduo-duo) montok menginjil id kakadayan-kakadayan om kinoyonon pointantu.

Kalapas Pentakosta om kinoinsawatan di Jesus, mimpuun i Addai popotongkop Injilid Mesopotamia, Syria om Persia. Papatahbis isio tongopaado id Edessa, poposiliu tulun kumaa Kristian om monoodo garaja hilo. Minongoi nogi isio hiloBeirut montok menginjil, om ogumu otumbayaan do minonuridong isio garaja hilo.

Liturgi Syriac I sumuku nogi do Liturgi Addai om Mari mantap di kiikiro 200 toun Masihi om gunoon do Gereja Assyrianal id Kosilahon om Gereja Katolik Chaldean (koduo-duo nopo nga poinlongkod id Iraq); nga gunoon nogi  Gereja Syriac Kosilahon id India i monusui tadon diolo ii no Rasul Thomas, ii no Gereja Chaldean Syrian om Gereja Katolik Syro-Malabar .

Pesta nopo disio nga ramayon ontok 5 Magus id suang kalendar Kristian.

## Addai om kinolingasan Raja Abgar

Id pialatan do tutumanud Ortodoks Kosilahon, Addai nopo nga tutumanud Kristus i pinaatod di Rasul Thomas kumaa Edessa montok momolingos Raja Abgar V mantad Osroene, i sumakit. Tinumimporon isio hilo montok papasarabak ugama om nokoposiliu Abgar—toi ko' Agbar,  toi ko' "Acbar" id versi Latin&nbsp;— om tutumanud nopo dau nga kaampai no i Saint Aggai om Saint Mari.

Susuyan kokomoi poingkuro Raja Abgarus V om Jesus do miromut maya surat pinosusui di kumoinsan ontok abad ko-4 do sejarawan gerej Eusebius mantad Caesarea. Maya nontodon legenda diti, pinokito i Eusebius do dokumen i kiharo do surat rasmi di Abgar om Jesus, om otumbayaan kopio iso kokomoi katapatan dokumen dii gisom do minaganu om minomoguno dii id suang karya dau *[[Church History (Eusebius)|Ecclesiastical History]]*. Tumanud di Eusebius:

Susuyan kokomoi pomolingasan om goos penginjilan di Addai minogowit kumaa koburuon komuniti Kristian id kabaatan Armenia, koibutan Mesopotamia om id Syria kosilahon do Antioch. Poinsuat o susuyan di Thaddeus id dokumen Syriac, *[[Doctrine of Addai]],* i poposusui tonggungan di Addai om minoposiliu dii do songulun mantad 72 Rasul i pinaatod montok papasarabak iman Kristian. Kiikiro korikot timpu legenda di gumuli hilo Syria, ii no kinoyonon kaka imej ajaib dii, ogumu kinaantakan ajaib do hilo.

## Mogikaakawo tradisi
Nokoimbulai nogi i St. Addai id *[[Apocalypse Koiso Yakobus]]* om *[[Apocalypse Koduo Yakobus]]*.

Id suang tradisi Roman Katolik, isio om Saint Mari nopo nga penaung montok momogun Parsi om Assyria.

## Sukuon
Linimput pambasaan Waterford

**Linimput pambasaan Waterford** toi ko otutunan nogi sabaagi linimput pambasaan pusat nopo nga linimput pambasaan montok kogunoon tulun ginumuan id kota Waterfors, Ireland. Linimput pambasaan diti nopo nga linimput pambasaan kumoiso mantad gumu-gumu linimput pambasaan Carniegie id Ireland. Andrew Carnegie, ii nokoumbal no mongukab do linimput pambasaan id Scotland om Amirika Syarikat nakaanu popowiliu do watu timpohon do bangunan linimput pambasaan diti id toun 1903.

Linimput pambasaan diti nowonsoi id sawat do Lady's Gate, ii no tu boogian do tobon kota di id maso jaman pintanganan. Menara id sampaping Lady's Gate id Lady Lane okitanan maya kasa id rinantai do linimput pambasaan diti maso koukaban.

## Servis linimput pambasaan id Wriaterford

Linimput pambasaan diti nopo nga cawangan tapangkal dp Waterford om linimput pambasaan County, sobogian mantad Waterford om County Council. 

## Intangai nogi
Linimput pambasaan di totongungon di Carniegie id Waterford: 

* Ballyduff,
* Cappoquin
* Lismore
* Tallow

## Sukuon

## link labus

* https://waterfordlibraries.ie/branches/
Korumbakan do Jill id Waterford

Nokoimbulai o **Korumbakan do Jiil id Waterford** aantakan kosuabon do 4 Gomot 1943 soira iri torigi do jiil do kuta nakalaid no id Ballybricken in Waterford, Ireland, napayang kumaa doid walai poinsomok, om nakasabab do minidu pogun o 9 tulun om 17 tulun nabaangan.

Nowonsoi o jill talid do Waterford dii ontok 1727 miampai do berek soujor id kuta dii. Nowonsoi kawagu o bongunan diti d toun 1861 om notilombusan do noguno sabaagi jiil gisom toun 1939 ii no kotimpuunan do  Emergency tu World War II ontok dii noilaan do neutral no id Ireland.  Id toun sumusuhut naanu o bongunan diri do soujar do Ireland om noguno sabaagi kinoyonon pogirurubaan om nogi depot pomogompian montok do Local Defence Forces, sabaagi tinimungan di opion masaan sumangod.

Aaantakan totuong do napayang o limput dii, haro o rasam di topuhd om oluhoi dii i limput tu nosuangan do waig gisom haro luang. Ontok jaam ko 12.45 kosuabon do 4 Gomot, limpu di kikawas do onom nohopod kaki dii napayang om noontok doid walai di misampaping do King's Terrace om soboogian mogigion di poingodop. Nahaba kopio iso boogan limput di kisinawat do hatus gakod gisom nogompi o apat walai om minamaraag o tolu i duai. Kopomogompian do sakot do soujar nogi nga panakasabab do kiluang di o limput diri. Notumbayaan do ii no minomoruhang do koinsakan kumaa limput do jiil laid dii. Sakot di nayapasan do darun nopo nga nogompi id suang do jiil montok papalasu tu kokurian yolo do tohun watu dii noimport.

Monguhup po daa kogumuan tulun do popoundaliu iri payang tawagat nga aiso no milo maan diolo powonsoyo. Siam tinan di tongotiagak nagayat mantad payang jiil , kohompit no piipiro tangaanak, i bobos omulok nopo nga duo toun. Ngaran-ngaran di minidu pogun id Korumbakan do Limpu Jiil nopo nga: James Roche (umul 60 toun), Thomas Roche (umul 20 toun), Maureen Roche (umul 16 toun), James (Seamus) Roche (umul 6 toun), James Barrett (umul 11 toun), Kitty Barrett (umul 9 toun), Joseph Upton (umul 60 toun), Patrick Upton (umul 15 toun), and Betty Steward (umul 2 toun). Norualan tulun soginumu do 17 o tulun 

Kapamalabangan kalapas dii nopo nga i togumu koumbal nokito doid Waterford City.  Mogihaahatus tulun tuminindapou om  do kapamalabangan diii. Aantakan timpu kopogihadan dii notutup ngawi kakadayan. Pinayang o jiiil dii di toun 1949.

## Sukuon

#  "Victims of 1943 Jail Wall disaster are remembered &#x7C; Munster Express Online". Munster-express.ie. 2006-03-10. Linoyog ontok 2012-10-2
#  "Bite Size Culture Talks - Ballybricken Jail and the Jail Wall Disaster". Waterford Treasures. Linoyog ontok 10 January 2021.
# "Victims of 1943 Jail Wall disaster are remembered &#x7C; Munster Express Online". Munster-express.ie. 2006-03-10. Linoyog ontok 2012-10-27.
# St. John's Parish". *The Munster Express*. 10 Mar 2006. Pinoopi mantad sand̠ad ontok 29 October 2011.
Watas Ranau

Watas Ranau (Malay: Daerah Ranau) nopo nga iso watas kotoinaan  id Sabah, boogian do Kotonobon  i kohompit watas Kota Belud, Kota Kinabalu, Papar, Penampang, Putatan, Ranau om Tuaran. 

Pakan Ranau. The landlocked district bordering the Sandakan Division to the east until it meets the Interior Division border. Poingion o Ranau 108 km (67 mi) mantad do Kota Kinabalu om 227 km (141 mi) Kotonobon Sandakan. Gisom Banci 2010, tulun id kinoyonon nopo diti nga 94,092, kogumuan tinaru Dusun.

Nointutunan o Ranau sabaagi kinoyonon id nuluhon om papalabus kinotuan di bobos agayo id pogun Sabah. Kotombuluian om pomutanaman tana akawas sabaagi kopolobusan di apangkal, tu' watas nopo diti id altitud 1,176 m mantad rahat. Kinoyonon tombuluian di ogumu nakapangangat do satanga riong tutumombului di toun 2009. Kohompit no Nulu Kinabalu, Kinabalu Park, Poring Hot Springs, Kundasang War Memorial, Death March Trail, Mesilau, and Sabah Tea Garden. Kopogisuusuayan do flora id Ranau kaampai no tana tropika i kiharo-haro om puru tropika, puru sub-alpine om gouton id kinoyonon di di lobi akawas miagal ko China, Australia om Himalayas,flora pan-tropikal.

Taman Kinabalu noumboyo do UNESCO sabaagi Hongkod Kopogisuusuian Pomutanaman id Asia Kabaatan Kosilahon. In December 2000, Taman Kinabalu pinatatap do UNESCOsabaagi  Kinoyonon Tinungkus Pomogunan do Kumoiso id Malaysia ontok Momuhau 2000.

Ranau nopo nga lombong di bobos agayo id Malaysia, Lombong Tambaga Mamut , pogulu notingkod di toun 1999. Nadadi o Ranau sabaagi iso kakadayan i nokoburu id dimpak ababayan mongungukad.  The mining company constructed the Ranau Bridge across Liwagu River, the Ranau Golf Course, and also made donations to school building funds, buses, and bus shelters.

## Sajara
Soripal

**Soripal**  nopo nga lapik do lapap i sampapas no poinlikup i gunoon id soliwan toiko id suang do lamin. Soripal olomok om agaan au miagal kasut suai

kepada alas kaki separa tutup yang digunakan di luar atau dalam rumah. Selipar lembut dan ringan berbanding dengan kasut lain....
Komija'

**Komija** nopo nga iso kawo rasuk kotonobon i anaru om oniba longon om kasasari pakayon do tongokusai. Komija diti milo pakayon id ababayan formal toiko rasmi.
Nabawan (kawasan negeri)

**Nabawan** nga iso kinoyonon id pogun Sabah, Malaysia i mongongobi id suang do Dewan Undangan Negeri Sabah. Kod montok kinoyonon pilion raya diti nopo nga N46. Koiyonon diti dimandatkan popotonduli songulun puruan kumaa Dewan Undangan sahau sistom undio pemenang undi terbanyak.
Pensiangan

**Pensiangan** nopo nga kakadaian tokoro om nogi iso mantad kinoyonon Parlimen id pogun Sabah, Malaysia. Poingion id boogian labus kakadaian Sabah om nogi kakadaian apangkal om nogi Kotoinaan montok watas Pensiangan i baino nointutunan sabagi watas Nabawan. I nopo nga iso mantad kakadaian i poinsodu suang do talun alaab id Borneo Utara, kira-kira 115 kilometer mantad disan rahat tosomok, om kira-kira 20 kilometer mantad gontob rahat Kalimantan, Republik Indonesia.

## Bawang